2003/110/EY: Euroopan yhteisön ja Amerikan yhdysvaltojen välisen vastavuoroista tunnustamista koskevan sopimuksen nojalla perustetun sekakomitean Päätös N:o 23/2002, tehty 5 päivänä helmikuuta 2003, vaatimustenmukaisuuden arviointilaitosten poistamisesta telelaitteita ja sähkömagneettista yhteensopivuutta koskevista alakohtaisista liitteistä



Virallinen lehti nro L 045 , 19/02/2003 s. 0023 - 0024



Euroopan yhteisön ja Amerikan yhdysvaltojen välisen vastavuoroista tunnustamista koskevan sopimuksen nojalla perustetun sekakomitean Päätös N:o 23/2002, tehty 5 päivänä helmikuuta 2003, vaatimustenmukaisuuden arviointilaitosten poistamisesta telelaitteita ja sähkömagneettista yhteensopivuutta koskevista alakohtaisista liitteistä (2003/110/EY) SEKAKOMITEA, joka ottaa huomioon Euroopan yhteisön ja Amerikan yhdysvaltojen välisen vastavuoroista tunnustamista koskevan sopimuksen ja erityisesti sen 9 ja 14 artiklan, sekä katsoo seuraavaa: Sekakomitean on päätettävä vaatimustenmukaisuuden arviointilaitoksen tai -laitosten poistamisesta alakohtaisen liitteen luettelosta, ON PÄÄTTÄNYT SEURAAVAA: 1. Poistetaan liitteessä A oleva vaatimustenmukaisuuden arviointilaitos telelaitteita koskevan alakohtaisen liitteen V jakson sarakkeessa "EY:n pääsy USA:n markkinoille" olevasta vaatimustenmukaisuuden arviointilaitosten luettelosta. 2. Poistetaan liitteessä B oleva vaatimustenmukaisuuden arviointilaitos sähkömagneettista yhteensopivuutta koskevan alakohtaisen liitteen V jakson sarakkeessa "EY:n pääsy USA:n markkinoille" olevasta vaatimustenmukaisuuden arviointilaitosten luettelosta. 3. Sopimuspuolet hyväksyvät edelleen liitteissä A ja B lueteltujen vaatimustenmukaisuuden arviointilaitosten ennen tätä päätöstä mahdollisesti toteuttamien vaatimustenmukaisuuden arviointimenettelyjen tulokset, ellei sopimuspuolen sääntelyviranomainen toisin päätä terveys-, turvallisuus- tai ympäristönäkökohtien taikka asiaa koskevan alakohtaisen liitteen soveltamisalaan kuuluvien muiden vaatimusten laiminlyönnin perusteella. Sekakomitean edustajat, jotka on valtuutettu toimimaan sopimuspuolten puolesta sopimuksen muuttamiseksi, allekirjoittavat tämän kahtena kappaleena tehdyn päätöksen. Tämä päätös on voimassa siitä päivästä, jona jälkimmäinen allekirjoituksista on tehty. Washington D.C.:ssa 5 päivänä helmikuuta 2003. Amerikan yhdysvaltojen puolesta James Sanford Brysselissä 31 päivänä tammikuuta 2003. Euroopan yhteisön puolesta Joanna Kioussi Liite A Telelaitteita koskevan alakohtaisen liitteen V jakson sarakkeessa "EY:n pääsy USA:n markkinoille" olevasta vaatimustenmukaisuuden arviointilaitosten luettelosta poistettu EY:n vaatimustenmukaisuuden arviointilaitos Cambridge Test and Measurement Services Ltd PO Box 465 St Andrews Road Cambridge CB4 1ZJ United Kingdom Puhelin: (+44-1223) 87 68 76 Faksi: (+44-1223) 87 68 51 Liite B Sähkömagneettista yhteensopivuutta koskevan alakohtaisen liitteen V jakson sarakkeessa "EY:n pääsy USA:n markkinoille" olevasta vaatimustenmukaisuuden arviointilaitosten luettelosta poistettu EY:n vaatimustenmukaisuuden arviointilaitos Cambridge Test and Measurement Services Ltd PO Box 465 St Andrews Road Cambridge CB4 1ZJ United Kingdom Puhelin: (+44 -1223) 87 68 76 Faksi: (+44 -1223) 87 68 51